Orlov til pasning af pårørende | Vallensbæk Kommune
Du har mulighed for at tage plejeorlov i op til seks måneder til at passe en nærtstående med et betydeligt handicap eller en alvorlig sygdom
Oprettet af mds on Wed, 18/09/2013 - 12:31
Ansøg om plejevederlag for pasning af døende hjemme - §119
Efter servicelovens § 119 om pasning af døende kan du som pårørende søge om plejevederlag til at passe en nær slægtning eller ven, der ønsker at dø i eget hjem. Du har ret til orlov fra dit arbejde, når du modtager plejevederlag.
Betingelserne for at få bevilget plejevederlag efter § 119 om pasning af døende er:
at en læge har vurderet, at hospitalsbehandling er udsigtsløs – dvs. den døende har kort levetid
at en læge har vurderet, at den døende har et plejebehov, som ikke nødvendiggør indlæggelse eller forbliven på sygehus eller ophold på plejehjem, i plejebolig eller lignende.
Betingelser for at få plejevederlag til pasning af døende
Personer, der ikke har ret til sygedagpenge ved sygdom, får udbetalt et basisbeløb på 14.890 kr. om måneden ved fuld tid (2016). Plejevederlaget er skattepligtigt. Et plejevederlag kan udbetales, uanset om du mister en arbejdsindtægt, eller om du står uden for arbejdsmarkedet og fx er pensionist, studerende eller lignende. Får du folkepension eller andre sociale ydelser som fx boligydelse, mens du passer din pårørende i dennes hjem, skal du være opmærksom på, at disse ydelser ikke bliver udbetalt i den periode, du får et plejevederlag.